**Doprava na Srí Lanke** je prevažne založená na cestnej infraštruktúre sústredenej v okolí hlavného mesta Kolombo. Menší objem pokrýva železničná doprava. Nachádzajú sa tu aj vodné kanály, prístavy a medzinárodné letiská: Colombo Bandaranaike International Airport, Mattala Rajapaksa International Airport a Ratmalana International Airport.

Cestná doprava
--------------

Cesty zabezpečujú 93% pozemnej dopravy na Srí Lanke. Nachádza sa tu 12 220 km ciest triedy A a B a 169 km rýchlostných ciest.

### Klasifikácia

Jednoprúdová cesta B kategórie
Dvojprúdová cesta A kategórie
Dvojprúdová cesta E kategórie
Cesty na Srí Lanke sa delia do 4 kategórií: E, A, B a C.

| Kategória | Popis |
| --- | --- |
| E | Rýchlostné cesty s hustou premávkou, ktoré odľahčujú vyťažené cesty A kategórie |
| A | Národné diaľnice |
| B | Hlavné provinčné cesty |
| C | Miestne cesty |

### Rýchlostné cesty

Rýchlostná cesta Kolombo–Matara je 126 km dlhá rýchlostná cesta spájajúca mestá Kolombo, Galle a Matara. Postavená bola v roku 2011 za účelom zlepšenia ekonomiky Južnej provincie *(Dakunu Palata)*. Výstavba ďalších 2 rýchlostných ciest (E02 a E03) bola dokončená v uplynulých rokoch a rýchlostná cesta E04 je vo výstavbe. Výstavba rýchlostnej cesty z Kahathuduwa do Pelmadulla bola vládou odobrená v roku 2014 a má byť dokončená v roku 2019.

Srílanská vláda navrhla tri vyvýšené diaľnice, ktoré prepoja tri hlavné rýchlostné cesty:

* Z Kirulapone do Kadawatha (okolo 19 km), prepája Vonkajšiu obežnú rýchlostnú cestu (E2) v Kadawatha a rýchlostnú cestu Kolombo-Katunayake v Peliyagoda
* Z Kolombo Fort do Kottawa (okolo 21 km), prepája rýchlostnú cestu Kolombo-Matara a Vonkajšiu obežnú rýchlostnú cestu.
* Prepojenie z Kolombo Fort do Peliyagoda na rýchlostnej ceste Kolombo-Katunayake (okolo 5 km)

| Číslo | Meno | Začiatok | Koniec | Dĺžka v km | Jazdné pruhy |
| --- | --- | --- | --- | --- | --- |
| E01 | Rýchlostná cesta Kolombo–Matara | Kottawa | Matara | 126 | 4 |
| E02 | Vonkajšia obežná rýchlostná cesta | Kottawa | Kerawalapitiya | 29 | 6/4 |
| E03 | Rýchlostná cesta Kolombo–Katunayake | New Kelani Bridge | Katunayake | 25,8 | 6/4 |
| E04 | Rýchlostná cesta Kolombo–Kandy | Kadawatha | Katugastota | 98,9 | 4 |

### Národné diaľnice

Pätník na diaľnici A5 v Nuwara Eliya
Srílanské diaľnice sú kategorizované do kategórií A a B. Diaľnice kategórie A sa ďalej delia do podkategórií AA, AB a AC.

| Kategória | Dĺžka |
| --- | --- |
| **A** | **4 217,420 km** |
| AA | 3 720,310 km |
| AB | 466,920 km |
| AC | 30,190 km |
| **B** | **8003,167 km** |
| **Cesty kategórie A a B dokopy** | **12 220,587 km** |

Hustota ciest je najvyššia na juhozápade, hlavne v oblasti Kolomba. Diaľnice sú v dobrom stave, s hladkým povrchom a cestnými značkami. Najvyťaženejšie cesty sú modernizované a opravené. Napriek tomu sú však niektoré vidiecke cesty v zlom stave. Verejná doprava je v mnohých vidieckych oblastiach široko dostupná.

### Autobusy

Autobus spoločnosti Sri Lanka Transport Board
Autobusy sú hlavným spôsobom cestovania verejnou dopravou. Prevádzka je zabezpečovaná štátom vlastnenou Sri Lanka Transport Board (SLTB) a súkromnými autobusmi. SLTB prevádzkuje mestské aj vidiecke linky, ktoré by sa súkromným dopravcom neoplatili.

Súkromne prevádzkovaný autobus Viking
Kolombo má rozsiahly systém verejnej dopravy založený na autobusoch, ktorého sídlom je Central Bus Stand v Pettahu. Cestná sieť mesta pozostáva z radiál, ktoré prepájajú mesto a centrá mestských častí. Mnohé autobusové linky sú vedené cez hlavné tepny, bez vyhradených pruhov pre autobusy kvôli hustej premávke. Pre Kolombo bol navrhnutý systém metrobusov, no zatiaľ nebol implementovaný.

Prímestské autobusy mesto prepájajú s hlavnými centrami krajiny. Niektoré jazdia po rýchlostných cestách E01 a E03 s modernými autobusmi spoločnosti Ashok Leyland.

V roku 2011 začala SLTB nahrádzať svoje starnúce autobusy novými. Na väčšine linkách v Kolombe jazdí 8400 autobusov značky Volvo od Volvo India.

Najpopulárnejším modelom je Lanka Ashok Leyland Viking, ktorý prevádzkuje SLTB a pár súkromných spoločností.

Železničná doprava
------------------

Vlak v Kolombe
Železničná sieť pozostáva z 1 568 kilometrov tratí a prevádzku železníc zabezpečujú Sri Lanka Railways. Vlaky prepájajú významné mestá s 9 provinciami krajiny.

Železničná infraštruktúra na Srí Lanke
Väčšina tratí bola postavených za koloniálnych čias Britského impéria. Prvá linka z Kolomba do Kandy bola otvorená 26. apríla 1867. Železnica bola budovaná ako ekonomický spôsob prevážania tovaru, hlavne čaju, kaučuku a produktov z kokosových plantáží do hlavného prístavu v Kolombe. Po roku 1950 sa srílanská enonomika začala viac sústreďovať na priemysel ako na poľnohospodárstvo. Cestná infraštruktúra tiež rástla. Nákladné autá znamenali rýchlejší presun tovaru a množstvo prepravovaného tovaru po železnici sa znížilo. Železnice kvôli orientácii hlavne na poľnohospodárske oblasti ako na ľudí a významné centrá generovali veľké straty.

Rozšírenie sa uskutočnilo v roku 1974, keď minister dopravy Leslie Goonewardena predĺžil linku Coastal Line z Puttalam do Aruvakalu, aby tam obslúžila cementáreň. Táto linka sa modernizuje a predlžuje, aby vyhovovala vyšším rýchlostiam a umožnila vyššiu efektivitu.

Aj keď elektrifikácia bola prvýkrát navrhnutá už v roku 1928, vláda ju odobrila až v roku 2015. V prvej fáze je plánované elektrifikovanie linky Panadura–Veyangoda.

Srílanská železničná sieť prechádza malebnou krajinou – hlavne linka Kolombo-Badulla, ktorá prechádza cez strmé vysočiny. Železnica prepája mestá Kandy, Galle, Matara, Anuradhapura, Gampaha, Negombo, Kurunegala, Avissawella, Kalutara, Polonnaruwa, Batticaloa, Trincomalee, Badulla, Gampola, Nawalapitiya, Matale, Vavuniya, Puttalam a Chilaw s Kolombom. Trate do Jaffna, Kankesanturai a Mannar boli zničené počas občianskej vojny.

Kelani Valley Line, vedúca z Kolomba do Avissawella, ktorá používala úzky rozchod, bola konvertovaná na široký rozchod. Ostatné úzkorozchodné trate z Nanu Oya do Nuwara Eliya, z Avissawella do Yatiyantota a Avissawella do Ratnapura a Opanayaka boli kvôli finančným stratám demontované.

Letecká doprava
---------------

Lietadlo spoločnosti Mihin Lanka na hlavnom termináli Bandaranaike International Airport
Medzi srílanské medzinárodné letiská patria Colombo Bandaranaike International Airport, Mattala Rajapaksa International Airport a Ratmalana International Airport, ktoré sa rekonštruje.

### SriLankan Airlines

Národnými aerolíniami sú SriLankan Airlines. Založené boli v roku 1979 ako Air Lanka a meno zmenili v roku 1998 po čiastočnom prevzatí zahraničným vlastníkom. Aerolínie lietajú do Ázie a Európy zo svojho sídla na Bandaranaike International Airport v Kolombe do celkovo 105 destinácií v 47 krajinách.

### Letiská

Bandaranaike International Airport, nachádzajúce sa v Katunayake, je 35 km severne vzdialené od Kolomba. Mattala Rajapaksa International Airport sa nachádza v Mattala, severne od Hambantota. Ratmalana Airport po rekonštrukcii obnoví medzinárodné lety po polstoročnej prestávke.

  

### Vnútroštátne lety

Vnútroštátne linky sú prepojené s letiskom v Ratmalana. Domácimi dopravcami sú Deccan Aviation Lanka, Deccan Helicopters, Senok, Helitours and Cinnamon Air. Srí Lanka má 23 letísk.

Vodná doprava
-------------

Srí Lanka má 160 kilometrov vnútrozemských vodných kanálov, ktoré sú prístupné plavidlám s plytkým ponorom.

### Prístavy

Presun kontajnera v kolombskom prístave
#### Kolombský prístav

Srí Lanka má hlboké prístavy v Kolombe, Hambantota, Galle a Trincomalee. Cez Kolombo sa prepraví najviac nákladu; v roku 2017 prístav dosiahol kapacitu 6,2 milión kontajnerov (TEU). V roku 2008 sa začalo rozširovanie prístavu za 1,2 miliardu amerických dolárov. Projekt na čele so Sri Lanka Ports Authority bol vybudovaný spoločnosťou Hyundai Engineering and Construction Company.

#### Ostatné

Ďalšie prístavy:

* Hambantota Port
* Dikkowitta Fishery Harbour
* Kankesanthurai Port

Potrubie
--------

Na Srí Lanke sa nachádza 62 km ropného potrubia.

Referencie
----------

1. ↑   *National Highways* [online]. www.rda.gov.lk, [cit. 2018-11-07]. Dostupné online. (po anglicky)
2. ↑   A new highway to be built in Ratnapura. *Newsfirst*, 2014-07-07. Dostupné online [cit. 2018-11-07]. Archivované 2020-06-06 z originálu. (po anglicky)
3. ↑  LTD, Lankacom PVT. *The Island* [online]. www.island.lk, 2014-08-13, [cit. 2018-11-07]. Dostupné online.
4. ↑   Government to construct Ruwanpura Expressway ::. Latest Sri Lanka News. *ONLANKA News :. Sri Lanka Breaking News Updates - Latest Sri Lanka News*, 2014-09-07. Dostupné online [cit. 2018-11-07]. (po anglicky)
5. ↑   Government to construct Ruwanpura Expressway. *news.lk*, 2014-09-07. Dostupné online [cit. 2018-11-07]. (po anglicky)
6. ↑   *Sri Lanka to construct three elevated highways to ease traffic congestion* [online]. news.lk, 2012-01-12, [cit. 2018-11-07]. Dostupné online. Archivované 2013-11-09 z originálu.
7. ↑  WIJESUNDARA, Janaka. *Sri Lanka's first highway, Southern Expressway opens"* [online]. Eye, [cit. 2018-11-07]. Dostupné online. Archivované 2013-09-11 z originálu.
8. ↑   *Outer Circular Highway* [online]. verzia stránky z 2015-07-09, [cit. 2018-11-07]. Dostupné online. Archivované 2015-07-09 z originálu.
9. ↑   *Features* [online]. Sundayobserver.lk - Sri Lanka, [cit. 2018-11-07]. Dostupné online. Archivované 2012-06-30 z originálu.
10. ↑   *Colombo-Kandy expressway construction begins next year* [online]. Sri Lanka News, 2011-09-30, [cit. 2018-11-07]. Dostupné online. Archivované 2014-02-28 z originálu.
11. ↑  LANKA, Gamini Gunaratna, Sri Lanka News Paper by LankaPage.com (LLC)- Latest Hot News from Sri. *Sri Lanka : Sri Lanka Transport Board to import 2,000 single door buses for rural transportation* [online]. www.colombopage.com, [cit. 2018-11-07]. Dostupné online. Archivované 2012-04-07 z originálu.
12. ↑  PLANET, Lonely. *Colombo flights - Lonely Planet* [online]. Lonely Planet, [cit. 2018-11-07]. Dostupné online. (po anglicky)
13. ↑   *Sri Lanka to get a Bus Rapid Transit System courtesy Japan | Asian Tribune* [online]. www.asiantribune.com, [cit. 2018-11-07]. Dostupné online. (po anglicky)
14. ↑  PERERA, Chaminda. Toning Southern Expressway: Luxury bus service starts today. *Ceylon Daily News*, 2012-01-03. Dostupné online [cit. 2018-11-07]. Archivované 2013-02-19 z originálu.
15. ↑   *Volvo City Bus Trial Begins in Colombo - press releases India : Volvo Buses* [online]. 2011-07-13, [cit. 2018-11-07]. Dostupné online. Archivované 2011-10-25 z originálu.
16. ↑   *More luxury buses in Colombo* [online]. nation.lk, 2014-02-22, [cit. 2018-11-07]. Dostupné online. Archivované 2014-02-22 z originálu.
17. ↑   *Statistics* [online]. Ministry of transport, [cit. 2018-11-07]. Dostupné online. (po anglicky)
18. ↑   *Transportation of Sri Lanka* [online]. [Cit. 2018-11-07]. Dostupné online. Archivované 2013-10-29 z originálu.
19. ↑   *No trains between Galle and Kalutara South* [online]. Daily Mirror, [cit. 2018-11-07]. Dostupné online. Archivované 2011-10-04 z originálu.
20. ↑   *Panadura-Veyangoda railway to be electrified* [online]. Sunday Observer, [cit. 2018-11-07]. Dostupné online. Archivované 2016-05-18 z originálu.
21. ↑   *About Us* [online]. SriLankan Airlines, [cit. 2018-11-07]. Dostupné online.
22. ↑   *List of all airports in Sri Lanka* [online]. airport-authority.com, [cit. 2018-11-07]. Dostupné online. (po anglicky)
23. ↑   *Sri Lanka Waterways - Transportation* [online]. www.indexmundi.com, [cit. 2018-11-07]. Dostupné online.
24. ↑   Colombo Port Reaches 6.2 Mn Container Mark. *World Maritime News*. Dostupné online [cit. 2018-11-07]. Archivované 2018-11-08 z originálu. (po anglicky)
25. ↑   *South harbour to be best hub* [online]. Sri Lanka Port Authority, [cit. 2018-11-07]. Dostupné online. Archivované 2013-10-29 z originálu.
26. ↑   *Sri Lanka Business Law Handbook: Strategic Information and Laws*. [s.l.] : Int'l Business Publications, 2013. Dostupné online. S. 16.

Iné projekty
------------

Commons
* Spolupracuj na Commons Commons ponúka multimediálne súbory na tému **Doprava na Srí Lanke**

Zdroj
-----

*Tento článok je čiastočný alebo úplný preklad článku Transport in Sri Lanka na anglickej Wikipédii.*